РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 25
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 27.07.2022 г.

Днес, 27.07.2022 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

     ПРЕДСЕДАТЕЛ:   Стефан Гроздев /online/
                                                           ЗАМ.-ПРЕДСЕДАТЕЛ:   Йордан Стоев
    ЧЛЕНОВЕ:   Стефан Петров
     Огнян Дамянов
     Боян Новански /online/

ОТСЪСТВА: Олга Керелска.

От администрацията на ВСС присъстваха: Мая Атанасова – началник-отдел „Управление на собствеността“ и за директор на дирекция „Управление на собствеността на съдебната власт“, съгл. З-д № ВСС-10853/25.07.2022 г.,           инж. Лина Грънчарова – началник-отдел „Инвестиции и строителство“ и Диана Стоянова – главен експерт - юрисконсулт в дирекция „Правна“.

- Инвестиции и строителство:

	1.ОТНОСНО: Изслушване на инж. Петранка Маринова – автор на конструктивна експертиза за сградата на ул. „Патриарх. Евтимий“ № 1, гр. Провадия, възложена от РС - Провадия, в изпълнение на решение по т. 2.3 от протокол № 20 от заседание на КУС, проведено на 29.06.2022 г. и във връзка с писмо, вх. № ВСС-6020/20.07.2022 г., от административния ръководител на                  РС - Провадия.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“

	След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	1.ПРИЕМА за необходимо и целесъобразно, да бъде възложено изготвянето на нова (трета) конструктивна експертиза на експлоатационното състояние на сградата на ул. „Патриарх Евтимий“ № 1, гр. Провадия.
	Мотиви: Противоположните становища на експертите, отразени в доклада за резултатите от конструктивно обследване от инж. Жечев и конструктивната експертиза от инж. Маринова, по отношение на необходимостта от укрепване на конструкцията на сградата за поемане на статични вертикални товари са потвърдени при направените изслушвания пред Комисия „Управление на собствеността“ на проф. Жечев на 16.02.2022 г. и на инж. Маринова на 27.07.2022 г. С цел вземане на информирано решение от страна на Комисията по отношение на последващи действия, свързани с реализирането на инвестиционните намерения на Висшия съдебен съвет за сградата е необходимо да бъде възложено изготвянето на още една конструктивна експертиза за сградата на ул. „П. Евтимий“ № 1, гр. Провадия.
	2.ВЪЗЛАГА на дирекция „Управление на собствеността на съдебната власт“ да предприеме необходимите действия за получаване на оферти за извършване на конструктивна експертиза за сградата на ул. „Патриарх Евтимий“ № 1, гр. Провадия от Университета по архитектура, строителство и геодезия и от Научноизследователския строителен институт.
	3.ВЪЗЛАГА на дирекция „Управление на собствеността на съдебната власт“ след получаване на информацията по т. 2 да докладва преписката отново на следващо заседание на комисия „Управление на собствеността“.
	4.ИЗПРАЩА решението на административния ръководител на Районен съд – Провадия, за сведение. 

	2.ОТНОСНО: Писмо, вх. рег. № ВСС-9973/06.07.2022 г., от главния секретар на АГП относно съгласие за кандидатстване по програма „Енергийна ефективност на многофамилни жилищни сгради в гр. София“ за ап. 78, находящ се в гр. София, бул. „Симеоновско шосе“ № 83, в управление на ВСС, възложен за стопанисване на ПРБ /решение по т. 2.3 на Комисия „Управление на собствеността“ от протокол № 24/20.07.2022 г./
Приложение: Доклад от инж. Стоянка Георгиева - главен експерт в отдел „Инвестиции и строителство“, дирекция „Управление на собствеността на съдебната власт“ и Стоян Димитров – главен експерт в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“, 
с делегирани правомощия с решение по Протокол № 25/21.07.2022г., т. 27 
на Пленума на Висшия съдебен съвет
РЕШИ:

	1.	УПЪЛНОМОЩАВА Главния прокурор на Република България да представлява ВСС пред Общото събрание на Сдружението на собствениците на жилищни сгради в режим на етажна собственост, находяща се на адрес: гр. София, бул. „Симеоновско шосе“ № 83, вх. В във връзка с процедурата по изготвяне на технически паспорт на сградата, както и за участие по програмата „Енергийна ефективност на многофамилни жилищни сгради в гр. София“ за имот - частна държавна собственост представляващ: ведомствен апартамент № 78, находящ се, в гр. София, бул. „Симеоновско шосе“ № 83, вх. В, бл. 1, с правото да преупълномощава трети лица.
	2.	ИЗПРАЩА решението на Главния прокурор на Република България на разпореждане.
	3.ОТНОСНО: Писмо, вх. № ВСС-7735/11.07.2022 г., на министъра на правосъдието във връзка със съвместно възлагане на обществена поръчка с предмет „Проектиране и изпълнение на СМР за изграждане на пристройка към Съдебна палата за обособяване на Административен съд – Силистра и Областно звено „Изпълнение на наказанията“ в ПИ с идентификатор 66425.500.3712, находящ се в гр. Силистра, бул. „Цар Симеон Велики“ № 31.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	3.1.ПРИЕМА за сведение доклад от инж. Лина Грънчарова – началник отдел „Инвестиции и строителство“, дирекция „Управление на съдебната власт“
3.2.ВЪЗЛАГА на дирекция „Управление на собствеността на съдебната власт" да подготви писмо с искане за предоставяне на конкретна информация за предназначението на предвидените площи в размер на 159,68 кв.м за нуждите на ГД „Охрана“ в бъдещата пристройка към Съдебна палата - Силистра в ПИ с идентификатор 66425.500.3712, находящ се в гр. Силистра, бул. „Цар Симеон Велики“№ 31, заявени от Министерство на правосъдието в писмо вх. № №ВСС-7735/11.07.2022 г.
Мотиви: За изготвяне на техническа спецификация към тръжната документация за обществената поръчка за изграждане на пристройката е необходимо да бъде предоставена конкретна информация за броя, вида, предназначението и минималната площ на всички помещения, предвидени за нуждите на ГД „Охрана“ в сградата.
3.3.ВЪЗЛАГА на дирекция „Управление на собствеността на съдебната власт" след получаване на информацията по т.2 да докладва преписката отново.
3.4.ИЗПРАЩА решението на министъра на правосъдието и на  административния ръководител на Административен съд – Силистра  за сведение. 

4.ОТНОСНО: Писмо, вх. № ВСС-10657/20.07.2022 г., от и.д. главен секретар на Министерство на икономиката и индустрията във връзка с реализиране на обект „Основен ремонт на административна сграда в гр. Луковит“, ул. „Милин камък“ № 2 и преустройството й за нуждите на Районен съд – Луковит“.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“ .

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1.ПРИЕМА за сведение писмо вх. № № ВСС-10657/20.07.2022 г. от и.д. главен секретар на Министерство на икономиката и индустрията във връзка с реализиране на обект „Основен ремонт на административна сграда в гр. Луковит“ ,ул. „Милин камък“ № 2 и преустройството й за нуждите на Районен съд – Луковит
4.2.ИЗПРАЩА решението на административния ръководител на РС - Луковит за сведение.

- Текущи ремонти:

	5.ОТНОСНО: Писмо, вх. рег. № ВСС–16969/15.07.2022 г., от административния ръководител на Апелативен съд – София във връзка с решение по т. 5.2 от протокол № 20/29.06.2022 г. от заседание на КУС /решение по т. 7.5 на Комисия „Управление на собствеността“ от протокол № 24/20.07.2022 г./
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“, 
с делегирани правомощия с решение по Протокол № 25/21.07.2022г., т. 27 
на Пленума на Висшия съдебен съвет
РЕШИ:

1.	ВЪЗЛАГА на Главния прокурор на Република България да упражни правомощията си по чл. 5, ал. 2, т. 7 от ЗОП във връзка с организирането, провеждането  и възлагането на обществена поръчка за ремонт на 38 бр. прозорци на IV етаж в помещения, ползвани от ПРБ в сградата в Съдебна палата, гр. София, бул. Витоша № 2, разположени в помещения откъм ул. „Алабин“ и ул. „Лавеле“, с право да преупълномощи лица от Администрацията на главен прокурор. За предприетите действия по подготовката и възлагането на обществената поръчка да уведоми административния ръководител на Апелативен съд – София, в качеството на стопанисващ Съдебна палата – София и Комисия „Управление на собствеността“ към Пленума на ВСС.
	2.	ИЗПРАЩА решението на Главния прокурор на Република България на разпореждане.

	6.ОТНОСНО: Справка за усвояването на средствата за планираните за 2022 г. текущи ремонти на органите на съдебната власт към 22.07.2022 г. 
Приложение: Доклад от инж. Юрий Георгиев и инж.Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	6.1.ПРИЕМА за сведение доклада на инж. Юрий Георгиев – главен експерт в отдел „Инвестиции и строителство“, дирекция „УССВ“ в АВСС и инж. Минчо Стаев - главен експерт в отдел „Инвестиции и строителство“, дирекция „УССВ“ в АВСС.
	6.2.ВЪЗЛАГА на дирекция „УССВ“, отдел „ИС“ отново да докладва напредъка по изпълнение на планирани текущи ремонти от ОСВ за 2022 г., към 30.09.2022 г. 
	6.3.ИЗПРАЩА за сведение доклада на Комисия „Бюджет и финанси“ към Пленума на ВСС

7.ОТНОСНО: Писма от административния ръководител на Районен съд – Балчик - рег. № ВСС-4323/11.07.2022 г., за разходване на отпуснати средства за текущи ремонти през 2022 г. и рег. № ВСС-10224/13.07.2022 г. за осигуряване на средства за ремонт на охладителна система.
Приложение: Доклад от инж.Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И

	7.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“. 
	7.2.ПРИЕМА за необходимо и неотложно извършване на ремонт и профилактика на охладителната система в размер на 10 423,06 лв. с ДДС и ремонт на инсталацията за БГВ в размер на 7 290,05 лв. с ДДС в сградата на Районен съд/РС/ – Балчик, ул.„Стара планина“ № 2, гр.Балчик, съгласно представените икономически най-изгодна оферти, вместо ремонтни работи за боядисване на 3000.00 м2.

Мотиви: С извършването на ремонт и профилактика на охладителната система и ремонт на инсталацията за БГВ в сградата на съда ще се възстанови нормалния режим на работа и ще бъдат предоставени нормални условия на труд за магистрати, служители и посетители. Предложените ремонти работи в писмо № ВСС-10224/13.07.2022 г. са неотложни по смисъла на § 1 от допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата).
С оглед наличните средства по бюджета на съда в размер на 32 143,00 лв. с ДДС за изпълнение на планиран текущ ремонт за ремонтни работи за боядисване на 3000 кв. м в сградата на съда и неотложността на ремонтните работи, описани в писмо рег. № ВСС - 10224/13.07.2022 г. на административния ръководител на РС - Балчик е целесъобразно наличните средства по бюджета на съда бъдат използвани за неотложните ремонти, а заявения планиран текущ ремонт за 2022 г. да бъде отложен за 2023 г., като отново бъде заявен от страна на съда. 

	7.3.УКАЗВА на административния ръководител на РС - Балчик средствата в размер на 10 423,06 лв. с ДДС за извършване на ремонт и профилактика на охладителната система и средствата в размер на 7 290,05 лв. с ДДС за извършване на ремонт на инсталацията за битова гореща вода /БГВ/ в сградата на РС – Балчик на ул.„Стара планина“ № 2, гр. Балчик, по т. 2 да бъдат осигурени от бюджета на съда по § 10-30 „Текущ ремонт“. 

	Мотиви:  Бюджетът на РС - Балчик е коригиран с финансови средства в размер на 32 143,00 лв. с ДДС за изпълнение на текущ планиран ремонт през 2022г. в сградата на съда за ремонтни работи за боядисване на 3000.00 м2. Планираният текущ ремонт не е възложен. 

Справка за отпуснатите средства на РС– Балчик
за периода 2017 г. – 2021 г.
година | Корекция на бюджета на ОСВ за извършване на текущ ремонт | Вид на текущия ремонт
2017 | 0 лв. | няма
2018 | 0 лв. | няма
2019 | 0 лв. | няма
2020 | 0 лв. | няма

2021

2 749,00 лв.
4 429,51 лв.

Неотложен ремонт чилър
Неотложен ремонт архивни п-ния

7.4.ИЗПРАЩА решението на Комисия „Бюджет и финанси“ към Пленума на ВСС по т. 7.3 за сведение.
7.5.УКАЗВА на административния ръководител на РС – Балчик след изпълнение на ремонтите по т. 7.2, да предостави на дирекция „Управление на собствеността на съдебната власт“ информация относно изпълнението. 
7.6. ИЗПРАЩА решението на административния ръководител на Районен съд - Балчик за сведение и изпълнение.

	8.ОТНОСНО: Писмо, рег. № ВСС-8811/16.06.2022 г., от административния ръководител на Районен съд – Ивайловград за отпускане на средства за подмяна на противопожарни датчици в сградата на съда.
Приложение: Доклад от инж. Минчо Стаев – главен експерт в отдел „Инвестиции и строителство“ и инж. Юрий Георгиев – главен експерт в отдел в „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	8.1.ПРИЕМА доклада на инж. Минчо Стаев - главен експерт в отдел „Инвестиции и строителство“ и инж. Юрий Георгиев - главен експерт в отдел „Инвестиции и строителство“, дирекция „Управление на собствеността на съдебната власт“.
	8.2.ПРИЕМА за целесъобразно и неотложно да бъде извършена подмяната на противопожарни датчици 9 бр. от ПИС в сградата на Районен съд/РС/ – Ивайловград на ул.„България“ № 42, гр. Ивайловград в размер на 480,60 лв. с ДДС, съгласно икономически най-изгодната оферта, предоставена от административния ръководител на РС – Ивайловград.
	Мотиви: Изпълнението на предложения ремонт на дефектиралите противопожарни датчици е необходимо във връзка с осигуряване на безопасната експлоатация на сградата на съда, поддържане в изправност на ПИС и намаляване на риска от възникване на пожари.
	Изпълнението на СМР е неотложно по смисъла на §1 от Допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата).

Справка за отпуснатите средства на Районен съд – Ивайловград
за периода 2017 г. – 2021 г.

година | Корекция на бюджета на ОСВ за извършване на текущ ремонт | Вид на текущия ремонт
2017 | 0 лв. | няма
2018 | 0 лв. | няма
2019 | 35 804,00 лв. | за текущ ремонт на помещенията в сградата на съда
2020 | 0 лв. | няма
2021 | 0 лв. | няма

8.3.ПРЕДЛАГА на Комисия „Бюджет и финанси“ към Пленума на Висшия съдебен съвет да бъдат осигурени финансови средства в размер на 480,60 лв. с ДДС за подмяната на противопожарни датчици 9 бр. от съществуващата пожароизвестителна система в сградата на РС – Ивайловград на ул. „България“ № 42, гр. Ивайловград. Средствата да бъдат осигурени от неразпределения резерв за непредвидени, неотложни разходи по бюджета на съдебната власт. 
8.4. ИЗПРАЩА решението на Комисия „Бюджет и финанси“ към Пленума на Висшия съдебен съвет за действия по компетентност и на административния ръководител на РС – Ивайловград за сведение.

9.ОТНОСНО: Писма от административния ръководител на Районен съд –Омуртаг, рег. № ВСС–7992/23.05.2022 г. и рег. № ВСС-7992/25.07.2022 г., за осигуряване на допълнителни средства за извършване на заявен текущ ремонт през 2022 г. - подмяна на водогреен котел в сградата на Съдебна палата гр. Омуртаг,   бул. „Ал. Стамболийски“ № 2А.
Приложение: Доклад от инж. Юрий Георгиев и инж.Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.

По предложения проект на решение беше проведено гласуване, като „За“ бяха: г-н Стефан Гроздев, г-н Боян Новански, г-н Йордан Стоев и г-н Стефан Петров, а „Против“ гласува г-н Огнян Дамянов.

С оглед на горното,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1.ПРИЕМА доклада на инж. Юрий Георгиев и инж. Минчо Стаев - главни експерти в отдел „Инвестиции и строителство“, дирекция „Управление на собствеността на съдебната власт“.

9.2.ПРИЕМА за целесъобразно осигуряването на допълнителни финансови средства в размер на 5 880 лв. с ДДС за извършването на авариен ремонт на отоплителен котел в сградата на съда в гр. Омуртаг, бул. „Ал. Стамболийски“ №2А, съгласно представената актуална оферта от административния ръководител на РС - Омуртаг.
	
	Мотиви: Необходимостта от извършването на подмяна на водогрейния котел е констатирана при одобряването на заявките за текущ ремонт за 2022 г., съгласно решения по т.3.14 от протокол №11/06.04.2022 г. от заседание на КУС, т.11.3.15 от протокол №15/13.04.2022 г. от заседание на КБФ и т.2.3.15. от Протокол №16/28.04.2022 г. от заседание на Пленума на ВСС.
Съгласно решение по т.3.2. и т.3.3. от протокол №18/15.06.2022 г. е потърсена актуална информация за стойността на ремонта, която показва постоянно покачващи се цени на изделията от този тип. Очевидна е обективна невъзможност за оптимизацията на текущия ремонт.
Целесъобразно е извършването на ремонта да се извърши преди настъпването на отоплителния сезон.

Справка за отпуснатите средства на Районен съд – Омуртаг
за периода 2017 г. – 2021 г.

година | Корекция на бюджета на ОСВ за извършване на текущ ремонт | Вид на текущия ремонт
2017 | 1 710,00 лв. | авариен ремонт на отоплителен котел
2018 | 7 577,00 лв. | за текущ ремонт на помещения.
2019 | 0 лв. | няма

2020

18 062.45 лв.

 5 400,00 лв.

Подмяна подови покрития, шпакловане и боядисване на стени и тавани, боядисване на врати и каси, ремонт санитарен възел 
Подмяна дограма - 8бр. прозорци, 2 бр. врати тоалетни и 1 бр. врата с витрина

2021 | 0 лв. | няма

9.3. ПРЕДЛАГА на Комисия „Бюджет и финанси“ към Пленума на ВСС да бъде коригиран бюджета на РС – Омуртаг с допълнителни финансови средства в размер на 5 880 лв. с ДДС за извършването на заявен планиран текущ ремонт – подмяна на водогреен котел в сградата на съда в гр. Омуртаг, бул. „Ал. Стамболийски“ № 2А, във връзка с представена актуална оферта от административния ръководител на РС - Омуртаг.
Средствата да бъдат осигурени от резерва предвиден в т. 3.2.3. от протокол № 11/06.04.2022 г. от заседание на КУС, в т. 11.1.3. от протокол №15/13.04.2022 г. от заседание на КБФ и в т. 2.1.3. от протокол №16/28.04.2022 г. от заседание на Пленума на ВСС.
	   9.4. ИЗПРАЩА решението на Комисия „Бюджет и финанси“ към Пленума на ВСС за действия по компетентност и на административния ръководител на Районен съд - Омуртаг за сведение.

10.ОТНОСНО: Писмо, рег. № ВСС-9291/23.06.2022 г., от административния ръководител на РС - Севлиево за изготвяне на документация за възлагане на обществена поръчка за строителство за обект „Ремонтни работи в санитарните помещения в сградата на Районен съд – Севлиево“.
Приложение: Доклад от инж. Юрий Георгиев и инж.Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	10.1.ПРИЕМА доклада на инж. Минчо Стаев - главен експерт в отдел „Инвестиции и строителство“ и инж. Юрий Георгиев - главен експерт в отдел „Инвестиции и строителство“, дирекция „Управление на собствеността на съдебната власт“.

	10.2.ПРИЕМА за целесъобразно и необходимо осигуряване на средства в размер на 1010,00 лв. с ДДС за възлагане на услуга – изготвяне от външен изпълнител на документация за провеждане на обществена поръчка по чл. 20, ал. 3 от ЗОП с предмет „Ремонтни работи в санитарните помещения в сградата на Районен съд – Севлиево“, съгласно представената икономически най-изгодна оферта, предоставена от административния ръководител на РС- Севлиево.

	Мотиви: Провеждането на обществена поръчка за строителство по реда на чл. 20, ал. 3, т. 1 от ЗОП с предмет „Ремонтни работи в санитарните помещения в сградата на Районен съд – Севлиево“ е необходимо, с оглед подобряване на работната среда и комфорта на служители и посетители на съдебната сграда. Подготовката на тръжната документация за обществената поръчка е необходимо, с оглед стойността на ремонта в размер на 52 887,50 лв. без ДДС или 63 465 лв. с ДДС. Изготвянето на документацията е необходимо да бъде възложена на външен изпълнител, предвид липсата на експертен състав в съда за подготовката й. 

	   10.3.ПРЕДЛАГА на Комисия „Бюджет и финанси“/КБФ/ към Пленума на ВСС да коригира бюджета на РС - Севлиево със сумата от 1010,00 лева с ДДС за изготвяне от външен изпълнител на документация за провеждане на обществена поръчка чл. 20, ал. 3, т. 1 от ЗОП с предмет: „Ремонтни работи в санитарните помещения в сградата на Районен съд – Севлиево“. Средствата да бъдат осигурени по §10 - 00 „Издръжка“ по бюджета на съдебната власт.

10.4.ИЗПРАЩА решението по т. 10.3. на Комисия „ Бюджет и финанси“ към Пленума на ВСС за действия по компетентност и на административния ръководител на РС - Севлиево за сведение.

- Управление на собствеността:

	11.ОТНОСНО: Проект на решение за изменение на решение на Пленума на Висшия съдебен съвет по протокол № 27/05.11.2020 г., т. 55.VI.55.3. /решение по т. 11 от протокол № 24/20.07.2022 г. на Комисия „Управление на собствеността“/
Приложение: Доклад от Стоян Димитров – главен експерт – юрист в отдел „Управление на собствеността“, дирекция „Управление на собствеността на съдебната власт.
 
КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 25/21.07.2022г., т. 27 
на Пленума на Висшия съдебен съвет.
    РЕШИ:

1. ИЗМЕНЯ И ДОПЪЛВА решение по т. 55.VI.55.3 от протокол                           № 27/05.11.2020 г. на Пленума на ВСС, като:
 Текстът на т. 55.3: „На административния ръководител на Окръжна прокуратура - Враца недвижим имот, намиращ се в гр. Мездра, ул. „Иван Вазов“ № 2, пл. № 1405, кв. 68, подробно описан в АЧДС                                     № 1630/07.12.2004 г.“, 
да се чете:
 „На административния ръководител на Окръжна прокуратура - Враца недвижим имот, намиращ се в гр. Мездра, ул. „Иван Вазов“ № 2, пл. № 1405, кв. 68, представляващ:
-	Самостоятелен обект с идентификатор 47714.500.1405.1.1 с площ 68,30 кв.м., ет. 4;
-	Самостоятелен обект с идентификатор 47714.500.1405.1.2 с площ 72,70 кв.м., ет. 4.
2. ИЗПРАЩА решението на Главния прокурор на Република България, на разпореждане.

	12.ОТНОСНО: Проект на решение за споразумителен протокол между Агенция за държавна финансова инспекция /АДФИ/ и Административен съд – Силистра за разпределение на разходи /решение по т. 12.3 от протокол № 24/20.07.2022 г. на Комисия „Управление на собствеността“/
Приложение: Доклад от Стоян Димитров – главен експерт – юрист в отдел „Управление на собствеността“, дирекция „Управление на собствеността на съдебната власт. 

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 25/21.07.2022г., т. 27 
на Пленума на Висшия съдебен съвет
РЕШИ:

НЕ ВЪЗРАЗЯВА да бъде подписан споразумителен протокол, между Агенция за държавен финансов контрол /АДФИ/ и Административен съд – Силистра, за реда и начина за разпределяне и заплащане на консумативни разходи за ползване от Административен съд - Силистра на помещения и общи части за част от имот, представляващ IV-ти етаж от административна сграда, намираща се в гр. Силистра, ул. „Цар Шишман“ № 5, в управление на АДФИ.

	13.ОТНОСНО: Проект на решение за разпределение на ползването на помещенията в административна сграда, находяща се в гр. Своге, ул. „Александър Вутимски“ № 9 /решение по т. 13 от протокол № 24/20.07.2022 г. на Комисия „Управление на собствеността“/
Приложение: Доклад от Георги Димитров - младши експерт - юрист в отдел „Управление на собствеността“, дирекция „Управление на собствеността на съдебната власт”. 

КОМИСИЯ „УПРАВЛЕНИЕ НА СОБСТВЕНОСТТА“,
с делегирани правомощия с решение по Протокол № 25/21.07.2022г., т. 27 
на Пленума на Висшия съдебен съвет
РЕШИ:

На основание чл. 388, ал. 1, предложение първо от Закона за съдебната власт, във връзка с писма рег. № № ВСС - 4365/04.07.2022 г., и рег. № ВСС-4365/02.06.2022 г. от административния ръководител на Районен съд – Своге, с приложен актуализиран проект за цялостно разпределение на ползването на помещенията в административната сграда – Съдебна палата находяща се в гр. Своге, ул. „Александър Вутимски“ № 9, съгласуван от страна на административния ръководител на Районен съд - Своге, административния ръководител на Териториално отделение – Своге към Районна прокуратура – Костинброд, Служба по вписванията към Агенция по вписванията – Своге, Окръжен следствен отдел при Окръжна прокуратура - София, Областна служба изпълнение на наказанията – гр. София, сектор „Пробация“, звено Своге, ОЗ „Охрана“ – София Област при ГД „Охрана“.

I. РАЗПРЕДЕЛЯ ползването на помещенията в административна сграда,  находяща се в гр. Своге, ул. „Александър Вутимски“ № 9:

За нуждите на Районен съд – Своге:

Първи етаж:

1.	Стая № 101 - Регистратура - площ 9,5 кв.м.;
2.	Стая № 103 - Бюро „Съдимост” - площ 9,0 кв.м.;
3.	Стая № 104А - „Гражданско деловодство“ и „Архив граждански дела” -обща площ 26,6 кв.м., от които 13,8 кв.м. - гражданско деловодство и 12,8 кв.м. - архив гр. дела;
4.	Стая № 104Б - „Наказателно деловодство“ и „Архив наказателни дела”- обща площ 21,5 кв.м., от които 10,8 кв.м. - наказателно деловодство и 10,7 кв.м. - архив нак. дела;
5.	Стая № 104В „Адвокатска стая“ - площ 10,0 кв.м.;
6.	Стая № 105 - Съдебна зала № 1 - площ 62,0 кв.м.;
7.	Стая № 107 - Съвещателна зала - площ 14,0 кв.м.;
8.	Стая № 108 - архивно помещение на бюро Съдимост площ от 3,3 кв.м.;
9.	Стая № 109 - Съдебна зала № 2 - площ 61,3 кв.м.

	Втори етаж:

1.	Стая № 201 - помещение за кафе - площ 37,9 кв.м.;
2.	Стая № 203 - деловодство на съдебно-изпълнителна служба - площ 18,0 кв.м.;
3.	Стая № 204 - стая за отдих - площ 13 кв.м.;
4.	Стая № 205 - чистач и призовкар - площ 13,5 кв.м.;
5.	Стая № 206 - управител съдебна сграда - площ 13,5 кв.м.;
6.	Стая № 210 - архив към съдия по вписванията PC - Своге - площ 5,8 кв.м.;
7.	Стая № 211 - арестантско помещение - площ от 9,0 кв.м.;
8.	Стая № 213 - Съвещателна зала - площ 13,6 кв.м.;
9.	Стая № 214 - Архив изпълнителни дела - площ 6,5 кв.м.;
10.	 Стая № 215 - Съдебна зала № 3 - площ 60,3 кв.м.;

Трети етаж:

1.	Стая № 301 - кабинет районен съдия - площ 25,3 кв.м.;
2.	Стая № 302 - Заседателна зала - площ 20,4 кв.м.;
3.	Стая № 303 - кабинет - площ 13,0 кв.м.;
4.	Стая № 304 - счетоводство, каса и архив счетоводни документи - 26,9 кв.м.;
5.	Стая № 305 - кабинет на Административния ръководител на PC - Своге - площ 16,5 кв.м.;
6.	Стая № 306 - кабинет районен съдия - площ 16,5 кв.м.;
7.	Стая № 307 - административен секретар - площ 16,5 кв.м.;
8.	Стая № 308 - съдебни секретари - площ 16,5 кв.м.;
9.	Стая № 309 - съдебни секретари - площ 16,5 кв.м.;
10. Стая № 310 - библиотека - площ от 10,0 кв.м.;
11. Стая № 312 - сървърно помещение - площ от 17,0 кв.м.;
12.	Стая № 313 - стая за отдих - площ 13,5 кв.м.;
13.	Стая № 314 - веществени доказателства - площ от 5,0 кв.м.;
14.	Стая № 315 - архив ценни документи - площ от 8,0 кв.м.;
15.	 Стая № 316 - Регистратура за класифицирана информация - площ от 11,0 кв.м.;
16.	 Стая № 317 - кабинет на съдията по вписванията - площ от 14,0 кв.м.;
17.	Стая № 318 - кабинет на ДСИ - площ от 14,0 кв.м.;

На Окръжна прокуратура – София,
за нуждите на Териториално отделение /ТО/ - Своге към Районна прокуратура – Костинброд.
    
Четвърти етаж:

1.	Стая № 401 - кабинет на прокурор - площ 25,3 кв.м.;
2.	Стая № 402 - кабинет на районен прокурор площ 20,3 кв.м.;
3.	Стая № 403 - заседателна зала - площ 24,0 кв.м.;
4.	Стая № 404 - завеждащ административна служба - площ 16,0 кв.м.;
5.	Стая № 405 - кабинет на прокурор - площ 16,0 кв.м.;
6.	Стая № 406 - кабинет на прокурор - площ 16,0 кв.м.;
7.	Стая № 407 - адм. секретар - площ 16,0 кв.м.;
8.	Стая № 408 - компютърен оператор - площ 10,0 кв.м.;
9.	Стая № 409 - веществени доказателства - площ 8,0 кв.м.;
10. Стая № 410 - компютърен оператор - площ 13,0 кв.м.;
11. Стая № 411 - склад - площ 5,0 кв.м.;
12. Стая № 412 - деловодство - площ 22,0 кв.м.;
13. Стая № 413 – архив 1 – площ 5,0 кв.м.;
14. Стая № 414 – архив 2 – площ 18,4 кв.м.;
15. Стая № 415 – архив 3 – площ 7,0 кв.м.;
16. Стая № 416 - архив 4 – площ 5,3 кв.м.;
17. Стая № 417 – копирен център – площ 6,0 кв.м.;
18. Стая № 418 – сървърно помещение – площ 17,0 кв.м.;
19. Стая № 419 – склад – площ 6,7 кв.м.;

На Окръжна прокуратура – София,
за нуждите  на Окръжен следствен отдел – район Своге:

Втори етаж:
1.	Стая № 209 - деловодство - площ 15,45 кв.м.
За изпълнение на функциите на ОЗ „Охрана“ – София Област при ГД „Охрана“, ще се ползват следните помещения:
Първи етаж:
1.	Стая № 102 – помещение за дежурен охрана – площ от 4,1 кв.м.;
       2. Стая № 106 – помещение за дежурен охрана служебен вход – площ от 7,0 кв.м.;
Втори етаж:
1.	Стая № 212 – помещение за дежурен охрана арестантско помещение – площ от 8,8 кв.м.;

Забележка: Сутерен /гаражни клетки/ - Площ от 642,15 кв.м. за общо ползване от всички институции, помещаващи се в сградата.

	За изпълнение функциите на Областна служба – Изпълнение на наказанията – София, сектор „Пробация“, звено Своге:
Втори етаж:
      1. Стая № 207 - деловодство - площ 15,45 кв.м.;
      2. Стая № 208 - деловодство - площ 15,45 кв.м.	
За изпълнение функциите на Служба по вписванията – Своге към Агенция по вписванията, ще се ползват следните помещения:

Втори етаж:

      1. Стая № 202 - Служба по вписванията към Агенция по вписванията - площ 20,4 кв.м.
      2. Стая № 212 - архив на служба по вписванията - площ 6,3 кв. м

II. ИЗПРАЩА решението на административния ръководител на Районен съд - Своге за сведение и изпълнение и на Главния прокурор на Република България на разпореждане.

	14.ОТНОСНО: Проект на решение за упълномощаване на представляващия Висшия съдебен съвет /ВСС/ да оправи искане до министъра на регионалното развитие и благоустройството за започване на процедура по безвъзмездно предоставяне за управление на част от имот - публична държавна собственост на ВСС, за нуждите на Върховен административен съд /ВАС/. 
Приложение: Доклад от Стоян Димитров – главен експерт – юрист в отдел „Управление на собствеността“, дирекция „Управление на собствеността на съдебната власт. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

14.1. ПРИЕМА доклада на Стоян Димитров – главен експерт - юрист в отдел УС в дирекция УССВ.

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 25/21.07.2022г., т. 27 
на Пленума на Висшия съдебен съвет
РЕШИ:

УПЪЛНОМОЩАВА представляващият Висшия съдебен съвет да отправи искане до министъра на регионалното развитие и благоустройството за започване на процедура по безвъзмездното предоставяне за управление на част от имот - публична държавна собственост, представляваща помещение № 312 в сградата на адрес пл. „Света Неделя“ № 6, ет. 4 на Висшия съдебен съвет, за нуждите на Върховен административен съвет, по реда на Закона за държавна собственост и Правилника за прилагане на Закона за държавната собственост.

15.ОТНОСНО: Процедура по оптимизиране на структурата и организацията на дейността на районните съдилища от съдебния район на Окръжен съд – Ямбол и Окръжен съд – Хасково /Обединяване на Районен съд – Елхово и Районен съд – Тополовград или Районен съд – Тополовград и Районен съд – Харманли/ 
Приложение: доклад от Мая Атанасова – началник отдел „Управление на собствеността“, дирекция „Управление на собствеността на съдебната власт“ и Георги Димитров - младши експерт - юрист в отдел „Управление на собствеността“, дирекция „Управление на собствеността на съдебната власт“ към АВСС.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

15.1.ПРИЕМА доклада на Мая Атанасова – началник отдел „Управление на собствеността“, дирекция „Управление на собствеността на съдебната власт“ и Георги Димитров - младши експерт - юрист в отдел „Управление на собствеността“, дирекция „Управление на собствеността на съдебната власт“ към АВСС.
15.2.ИЗПРАЩА доклада по т. 15.1 на Комисия „Съдебна карта, натовареност и съдебна статистика“  към Съдийската колегия на Висшия съдебен съвет за обсъждане и внасяне в СК на ВСС.

                                        ЗАМЕСТНИК-ПРЕДСЕДАТЕЛ НА КОМИСИЯ 
                                        „УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ ЙОРДАН СТОЕВ